Poročila, 17.10.2018


Naslov: Krajani nezadovoljni zaradi ukinjanja poslovalnice NLB
Napoved za voditelja:

Nova Ljubljanska banka namerava zapreti svojo poslovalnico v Dobovi in poziva svoje komitente, da se s 3. decembrom oglasijo v brežiški poslovalnici. V Dobovi so seveda zaradi tega ogorčeni, saj so prepričani, da njihova poslovalnica dobro posluje. Poleg občanov, imajo v njej odprte račune tudi številni podjetniki in obrtniki, kot najbližjo pa jo obiskujejo tudi upokojenci iz Hrvaške ter Bosne in Hercegovine, ki tu dvigujejo svoje penzije zaslužene v Sloveniji.

H1: NLB s 3. decembrom ukinja svojo poslovalnico v Dobovi
H2: Krajani so ogorčeni, saj ta posluje dobro in je vedno dobro obiskana
H3: Z zapiranjem bo banka zgubila nekatere komitente in bo ostala brez prihodkov
H4: V brežiški občini vidijo v tem mačehovski odnos države do lokalne skupnosti
T- Iz Dobove GORAN ROVAN /

X- Snemalec in montažer Jože Hartman  /

Da se poslovalnica NLB v Dobovi zapira, so krajani zvedeli preko obvestila. Seveda je to sprožilo val nezadovoljstva.
T- MIHAEL BORANIČ /

X- predsednik KS Dobova /

»Ogromno je v tej LB komitentov tako privatnih oseb, sp-jev, pa tudi firm. Nenazadnje v to LB obiskujejo tudi ljudje onkraj meje. Me razumemo politike LB. V lastnih prostorih delujejo in to bojo tudi sedaj lastno banko zaprli.«
Lastno banko zaprli.«

Krajanom se zdi ta poteza nerazumna in nepotrebna, saj je ta poslovalnica banke vedno dobro obiskana in dobro posluje.
T- FRANC ŠAVRIČ /

»Jest sem za to, da se banka ne zapira v Dobovi. Zakaj? Zato ker pol moramo daleč vozit se okrog na banko.«
T- STANKA /

»Za krajane je to zelo neugodno, ker je velko starejših ljudi, ki pač so pol onemogočeni, pa tud mlajših, ne, mislim. In mi smo bli zelo zadovoljni s temi ljudmi tu.«
Tudi številni podjetniki so začudeni, da se je banka odločila za ta korak. S tem bodo prikrajšani tako zaposleni, kot njihovi gostje in druge stranke.
T- MARJAN CVETKOVIČ /

X- Terme Paradiso Dobova /

»V bistvu sem 32 let podjetnik in vseh 32 let sem komitent LB z enim istim žiro računom. Če pride do zapiranja poslovalnice v Dobovi in se bomo moli vozit v Brežice bomo definitivno zamenjal banko za kakšno cenejšo.« 
Podobno razmišljajo tudi drugi podjetniki, ki se ne morejo sprijazniti s tem, da v Dobovi ne bo več banke. Hkrati pa se bojijo, da bodo kmalu ostali tudi brez pošte.
